
VALSTYBINIO SOCIALINIO DRAUDIMO FONDO VALDYBOS
PRIE SOCIALINĖS APSAUGOS IR DARBO MINISTERIJOS
DIREKTORIUS

ĮSAKYMAS
DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2009 M. GRUODŽIO 31 D. ĮSAKYMO NR. V-791 "DĖL PENSIJŲ, KOMPENSACIJŲ, KOMPENSACINIŲ IŠMOKŲ IR RENTŲ PRISTATYMO TVARKOS APRAŠO PATVIRTINIMO" PAKEITIMO 

[bookmark: Dok_Metai]2023  m. gruodžio         d. Nr. V-
[bookmark: Sudarymo_Vieta]Vilnius

[bookmark: _GoBack]Vadovaudamasis Valstybinio socialinio draudimo fondo tarybos 2023 m. gruodžio                   20 d. nutarimu Nr. DO-4-3 „Dėl pritarimo Valstybinio socialinio draudimo fondo valdybos prie Socialinės apsaugos ir darbo ministerijos direktoriaus įsakymo „Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2009 m. gruodžio 31 d. įsakymo Nr. V-791 „Dėl Pensijų, kompensacijų, kompensacinių išmokų ir rentų pristatymo tvarkos aprašo patvirtinimo“ pakeitimo“ projektui“ (toliau – Įsakymas):
                    1. P a k e i č i u Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2009 m. gruodžio 31 d. įsakymą Nr. V-791 „Dėl Pensijų, kompensacijų, kompensacinių išmokų ir rentų pristatymo tvarkos aprašo patvirtinimo“ (toliau – Įsakymas):
0. pakeičiu Įsakymo antraštę ir ją išdėstau taip:
„DĖL PENSINIŲ IŠMOKŲ PRISTATYMO TVARKOS APRAŠO PATVIRTINIMO“;
0. pakeičiu Įsakymo 1 punktą ir jį išdėstau taip:
„1. Tvirtinu Pensinių išmokų pristatymo tvarkos aprašą.“;
0. pakeičiu Pensijų, kompensacijų, kompensacinių išmokų ir rentų pristatymo tvarkos aprašą, patvirtintą Įsakymu, ir išdėstau jį nauja redakcija (pridedama).
2  N u s t a t a u, kad šio Įsakymo 1 punktas įsigalioja 2024 m. sausio 1 d.
3. Į p a r e i g o j u:
3.1. Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Dokumentų tvarkymo skyrių šį Įsakymą išsiųsti Fondo valdybos direktoriaus pavaduotojams, Fondo valdybos Fondo finansų ir apskaitos, Pensinių išmokų, Teisės, Komunikacijos, Klientų aptarnavimo valdymo skyriams, Valstybinio socialinio draudimo fondo valdybos teritoriniams skyriams;
3.2. Fondo valdybos Teisės skyrių šį įsakymą pateikti Teisės aktų registrui;
3.3. Fondo valdybos Klientų aptarnavimo valdymo skyrių šį Įsakymą paskelbti Fondo valdybos interneto svetainėje;
3.4. Fondo valdybos Fondo finansų ir apskaitos skyrių šį Įsakymą paskelbti Valstybinio socialinio draudimo fondo administravimo įstaigų intraneto svetainėje.

PATVIRTINTA 
Valstybinio socialinio draudimo fondo 
valdybos prie Socialinės apsaugos ir darbo 
ministerijos direktoriaus 2009 m. gruodžio 31 d. 
įsakymu Nr. V-791
(Valstybinio socialinio draudimo fondo valdybos 
prie Socialinės apsaugos ir darbo ministerijos 
direktoriaus 2023 m. gruodžio    d. įsakymo Nr. V-          redakcija)


PENSINIŲ IŠMOKŲ PRISTATYMO TVARKOS APRAŠAS

I. SKYRIUS
BENDROSIOS NUOSTATOS

1. Pensinių išmokų pristatymo tvarkos aprašas (toliau – Tvarkos aprašas) reglamentuoja socialinio draudimo pensijų, nukentėjusiųjų asmenų valstybinių pensijų, mokslininkų valstybinių pensijų, kompensacijų už ypatingas darbo sąlygas, pirmojo ir antrojo laipsnių valstybinių pensijų, personalinių pensijų, pareigūnų ir karių valstybinių pensijų, kompensacinių išmokų profesionaliojo scenos meno įstaigų kūrybiniams darbuotojams, rentų buvusiems sportininkams, šalpos išmokų, vienišo asmens išmokų (toliau – išmokos), mirusio išmokos gavėjo negautų išmokų sumų jo įpėdiniams (pagal įstatymą ar pagal testamentą) bei išmokų išmokos gavėją laidojusiems asmenims  pristatymo tvarką. 
2. Tvarkos aprašas parengtas vadovaujantis Lietuvos Respublikos valstybinio socialinio draudimo įstatymu, Lietuvos Respublikos socialinio draudimo pensijų įstatymu, Lietuvos Respublikos valstybinių pensijų įstatymu, Lietuvos Respublikos mokslininkų valstybinių pensijų laikinuoju įstatymu, Lietuvos Respublikos šalpos pensijų įstatymu, Lietuvos Respublikos pareigūnų ir karių valstybinių pensijų įstatymu, Lietuvos Respublikos mokėjimų įstatymu, Lietuvos Respublikos vienišo asmens išmokos įstatymu, Pirmojo ir antrojo laipsnių valstybinių pensijų skyrimo ir mokėjimo nuostatais, patvirtintais Lietuvos Respublikos Vyriausybės 2007 m. kovo 14 d. nutarimu Nr. 255 „Dėl Lietuvos Respublikos Pirmojo ir antrojo laipsnių valstybinių pensijų skyrimo ir mokėjimo nuostatų patvirtinimo“, Rentų buvusiems sportininkams skyrimo ir mokėjimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. liepos 1 d. įsakymu Nr. V-1111 „Dėl rentų buvusiems sportininkams skyrimo ir mokėjimo tvarkos aprašo patvirtinimo“, Pareigūnų ir karių valstybinių pensijų skyrimo bei mokėjimo nuostatais, patvirtintais Lietuvos Respublikos Vyriausybės 2015 m. vasario 11 d. nutarimu Nr. 128 „Dėl Pareigūnų ir karių valstybinių pensijų skyrimo ir mokėjimo nuostatų patvirtinimo“, Kompensacinių išmokų profesionaliojo scenos meno įstaigų kūrybiniams darbuotojams skyrimo ir mokėjimo tvarkos aprašu, patvirtintu Lietuvos Respublikos Vyriausybės 2005 m. vasario 24 d. nutarimu Nr. 217 „Dėl Kompensacinių išmokų profesionaliojo scenos meno įstaigų kūrybiniams darbuotojams skyrimo ir mokėjimo tvarkos aprašo patvirtinimo“, Šalpos išmokų skyrimo ir mokėjimo nuostatais, patvirtintais Lietuvos Respublikos socialinės apsaugos ir darbo ministro 2018 m. gruodžio 27 d.  įsakymu Nr. A1-759 „Dėl Šalpos išmokų skyrimo ir mokėjimo nuostatų patvirtinimo“, Vienišo asmens išmokos skyrimo ir mokėjimo nuostatais, patvirtintais Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2021 m. birželio 30 d. įsakymu Nr. V-400 „Dėl Vienišo asmens išmokos skyrimo ir mokėjimo nuostatų patvirtinimo“. 
3. Laikantis Tvarkos aprašo sąlygų, išmokos gali būti pristatomos tokiais būdais:
3.1. pristatomos pagal išmokos gavėjo (toliau – gavėjas) nuolatinę arba faktinę gyvenamąją vietą Lietuvos Respublikos teritorijoje (toliau – pristatymas pagal gyvenamąją vietą);
3.2. išmokamos mokėjimo ar elektroninių pinigų įstaigoje (jos padalinyje) (toliau – išmokėjimas mokėjimo įstaigoje); 
3.3. pervedamos į gavėjo sąskaitą kredito, mokėjimo  ar elektroninių pinigų įstaigoje, kredito unijoje (toliau – pervedimas į gavėjo sąskaitą); 
4. Išmokos pristatymo būdą pasirenka gavėjas, laikydamasis Tvarkos aprašo sąlygų.

II. SKYRIUS
IŠMOKŲ PRISTATYMAS PAGAL GYVENAMĄJĄ VIETĄ

5. Tvarkos aprašo 3.1  papunktyje nurodytu būdu gali būti pristatomos:
5.1. išmokos, išskyrus šalpos išmokas, kurios 2009 metų gruodžio mėnesį buvo pristatytos pagal gavėjo gyvenamąją vietą; 
5.2. išmokos gavėjams, kurie yra netekę 75–100 procentų dalyvumo / darbingumo (I grupės invalidai) arba kuriems yra nustatytas individualios pagalbos teikimo išlaidų kompensacijos poreikis, specialusis nuolatinės slaugos poreikis, specialusis nuolatinės priežiūros (pagalbos) poreikis, specialusis transporto išlaidų kompensacijos poreikis arba didelių specialiųjų poreikių lygis;
5.3. išmokos gavėjams, kurie gyvena vietovėse, kuriose nėra galimybės išmokėti išmokos Tvarkos aprašo 3.2 papunktyje nurodytu būdu arba išgryninti Tvarkos aprašo 3.3 papunktyje nurodytu būdu pristatytą išmoką;
5.4. išmokos gavėjams, kurie yra sukakę 80 ir daugiau metų;
5.5. šalpos išmokos, kurios  2018 metų gruodžio mėnesį buvo pristatytos pagal gavėjo gyvenamąją vietą. 

III. SKYRIUS
IŠMOKŲ IŠMOKĖJIMAS MOKĖJIMO ĮSTAIGOJE

6. Tvarkos aprašo 3.2  papunktyje nurodytu būdu gali būti pristatomos:
6.1. išmokos gavėjams, kurie gyvena vietovėse, kuriose nėra galimybės išgryninti Tvarkos aprašo 3.3 papunktyje nurodytu būdu pristatytą išmoką;
6.2. išmokos gavėjams, kuriems išmokos buvo ar gali būti pristatomos Tvarkos aprašo 3.1  papunktyje nurodytu būdu, jeigu jie atitinka bent vieną iš Tvarkos aprašo 5.1 - 5.5 papunkčiuose nurodytų sąlygų.
6.3. šalpos išmokos, kurios 2018 metų gruodžio mėnesį buvo išmokėtos mokėjimo įstaigoje. 

IV. SKYRIUS
IŠMOKŲ PERVEDIMAS Į GAVĖJO SĄSKAITĄ KREDITO UNIJOJE IR Į GAVĖJO SĄSKAITĄ KREDITO, MOKĖJIMO AR ELEKTRONINIŲ PINIGŲ ĮSTAIGOJE

7. Tvarkos aprašo 3.3 papunktyje nurodytu būdu gali būti pristatomos visos išmokos, nepriklausomai nuo jų paskyrimo datos. 
8. Gavėjams, gyvenantiems valstybėse, kuriose galioja 2012 m. kovo 14 d. Europos Parlamento ir Tarybos reglamentas (ES) Nr. 260/2012, kuriuo nustatomi kredito pervedimų ir tiesioginio debeto operacijų eurais techniniai ir komerciniai reikalavimai ir iš dalies keičiamas Reglamentas (EB) Nr. 924/2009 (OL2012 L 94, p. 22; toliau - Reglamentas), išmokos pervedamos tik į jų sąskaitas banke, kredito unijoje ar mokėjimo įstaigoje (filialuose) (toliau – kredito (mokėjimo) įstaiga), veikiančiose (įregistruotose) valstybėse, kuriose galioja Reglamentas.
9. Gavėjams, gyvenantiems Tvarkos aprašo 8 punkte  nenurodytose valstybėse, išmokos gali būti pervedamos į jų sąskaitas kredito (mokėjimo) įstaigoje, veikiančioje (įregistruotoje) Lietuvos Respublikoje arba bet kurioje užsienio valstybėje. Išmokų pervedimai į kredito (mokėjimo) įstaigą, veikiančią (įregistruotą) kitoje užsienio valstybėje, atliekami eurais, jeigu teisės aktuose nenustatyta kitaip.



V. SKYRIUS
IŠMOKŲ PRISTATYMO TERMINAI

10. Tvarkos aprašo 3.1  papunktyje nurodytu būdu išmokos pristatomos gavėjui išmoką mokančio Valstybinio socialinio draudimo fondo valdybos teritorinio skyriaus (toliau – Teritorinis skyrius) nustatytą išmokos pristatymo dieną nuo 10 (dešimtos) iki 26 (dvidešimt šeštos) mėnesio dienos. 
11. Tvarkos aprašo 3.2  papunktyje  nurodytu būdu išmokos išmokamos gavėjui nuo 10 (dešimtos) iki 26 (dvidešimt šeštos) mėnesio dienos. 
12. Tvarkos aprašo 3.3 papunktyje nurodytu būdu išmokos pervedamos išmoką mokančio Teritorinio skyriaus nustatytą išmokos pristatymo dieną tokiais terminais:
12.1. išmokos, pirmą kartą paskirtos iki 2012 m. vasario 29 d.,  – nuo 7 (septintos) iki 12 (dvyliktos) mėnesio dienos (išskyrus Tvarkos aprašo  12.3 - 12.6  papunkčiuose nurodytus atvejus); 
12.2. išmokos, pirmą kartą paskirtos po 2012 m. kovo 1 d., ir  išmokos, kurios 2011 m. gruodžio mėnesį arba 2012 m. rugsėjo mėnesį buvo išmokėtos 27 - 28 dienomis, – nuo  13 (tryliktos) iki  21 (dvidešimt pirmos) mėnesio dienos (išskyrus Tvarkos aprašo - 12.3 – 12.6 papunkčiuose nurodytus atvejus);
12.3. rentos buvusiems sportininkams, – kiekvieno mėnesio 26 (dvidešimt šeštą) dieną; 
12.4. pirmojo ir antrojo laipsnių valstybinės pensijos, personalinės pensijos, pareigūnų ir karių valstybinės pensijos, kompensacinės išmokos  profesionaliojo scenos meno įstaigų kūrybiniams darbuotojams – kiekvieno mėnesio 19 (devynioliktą) dieną; 
12.5. šalpos išmokos – nuo 7 (septintos) iki 12 (dvyliktos) mėnesio dienos. 
12.6. išankstinės senatvės pensijos – nuo 20 (dvidešimtos) iki 26 (dvidešimt šeštos) mėnesio dienos.
13. Tvarkos aprašo 8 – 9 punktuose nurodytiems gavėjams išmokos išmokamos nuo 7 (septintos) iki 26 (dvidešimt šeštos) mėnesio dienos.
	14. Vietoj paskirtos ir mokėtos išmokos paskyrus kitos rūšies išmoką, išmokos pristatymo terminas nekeičiamas, jei jos pristatymo būdas ir ją mokantis Teritorinis skyrius nesikeičia.
15. Jei nustatyta išmokos pristatymo diena sutampa su poilsio diena – šeštadieniu, išmokos gavėjams pristatomos prieš ją einantį penktadienį, jei išmokos pristatymo diena sutampa su poilsio diena – sekmadieniu, išmokos gavėjams pristatomos po jos einantį pirmadienį arba pirmą po sekmadienio einančią mokėjimo įstaigos darbo dieną, jei išmokos pristatymo diena sutampa su oficialios šventės diena, išmokos gavėjams pristatomos prieš tos šventės dieną einančią darbo dieną. 

 VI. SKYRIUS
BAIGIAMOSIOS NUOSTATOS

16. Paslaugas, susijusias su išmokų pristatymu pagal gavėjo gyvenamąją vietą, ir paslaugas, susijusias su išmokų išmokėjimu mokėjimo įstaigoje, teikia mokėjimo įstaigos, Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) parinktos Viešųjų pirkimų įstatymo nustatyta tvarka.
17.  Išmoka laikoma pristatyta Tvarkos aprašo 3.1 ir 3.2  papunkčiuose nurodytais būdais, kai gavėjas išmokos gavimą patvirtina parašu pinigų išmokėjimo dokumente.
18. Išmokos pristatymas Tvarkos aprašo 3.3 papunktyje nurodytu būdu laikomas įvykdytu, kai gavėjo kredito (mokėjimo ir (ar) elektroninių pinigų) įstaiga įskaito lėšas į gavėjo sąskaitą, jeigu Fondo valdybos ir gavėjo kredito (mokėjimo ir (ar) elektroninių pinigų) įstaiga yra ta pati. Jeigu Fondo valdybos ir gavėjo kredito (mokėjimo ir (ar) elektroninių pinigų) įstaiga yra skirtingos, išmokos pervedimas laikomas įvykdytu, kai iš Fondo valdybos sąskaitos kredito (mokėjimo ir (ar) elektroninių pinigų) įstaigoje mokėjimo operacijos suma įskaitoma į gavėjo kredito (mokėjimo ir (ar) elektroninių pinigų) įstaigos sąskaitą. 
19.  Jeigu gavėjui, kuriam paskirta išmoka yra pristatoma Tvarkos aprašo 3.1 papunktyje  ar 3.2  papunktyje nurodytu būdu, skiriama kita išmoka, ši išmoka, jam pageidaujant, gali būti pristatoma tokiu pat būdu kaip ir anksčiau paskirtoji išmoka.
20. Vienišo asmens išmoka gavėjui pristatoma tokiu pat būdu ir terminu, kokiu jam yra (gali būti) pristatoma Tvarkos aprašo 1 punkte nurodyta išmoka. 
21. Išmokų gavėjams, kuriems išmokos į jų sąskaitas kredito, mokėjimo ar elektroninių pinigų įstaigoje (filiale), veikiančioje (įregistruotoje) užsienio valstybėje, buvo pervedamos ne kas mėnesį, o kitu periodiškumu (kas ketvirtį, pusmetį ar kartą per metus), ir toliau mokamos nekeičiant jų periodiškumo. Jeigu šiam gavėjui Valstybinio socialinio draudimo fondo valdybos Vilniaus skyriaus Užsienio išmokų skyriuje skiriama kita išmoka, ši išmoka, gavėjui pageidaujant, gali būti pervedama į jo sąskaitą kredito, mokėjimo ar elektroninių pinigų įstaigoje (filiale), veikiančioje (įregistruotoje) užsienio valstybėje, tokiu pat periodiškumu (kas ketvirtį, pusmetį ar kartą per metus) kaip ir anksčiau paskirtoji išmoka.
22. Išmokos gavėjo mirties atveju jį laidojusiam fiziniam ar juridiniam asmeniui priklausančios išmokos, taip pat mirusio išmokos gavėjo įpėdiniams priklausančios išmokėti mirusiojo negautos išmokų sumos mokamos Tvarkos aprašo 3.3 papunktyje nurodytais būdais. Šios išmokos gali būti pristatomos Tvarkos aprašo 3.1 arba 3.2  papunkčiuose nurodytais būdais, jeigu jų gavėjui yra paskirta kita išmoka, kuri mokama Tvarkos aprašo 3.1 arba 3.2  papunkčiuose nurodytais būdais. 
23. Išmokos gavėjui prašant, Teritorinio skyriaus direktoriaus sudaryta komisija, atsižvelgdama į gavėjo sveikatos būklę, turtinę padėtį ar šeimynines aplinkybes, gali priimti individualų sprendimą dėl išmokos (išmokų) pristatymo būdo ir (arba) termino. 

